BOSNA I HERCEGOVINA 
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU
Broj: 126 0 I 220057 23 I 
Lukavac, 05.09.2023. godine 

Općinski sud u Lukavcu, sudija Mirza Bašić  u izvršnom predmetu tražioca izvršenja JP Elektroprivreda BiH dd Sarajevo, ZD Rudnici Kreka doo Tuzla, ul. Mije Keroševića Guje broj 1, zastupano po punomoćniku Kopić Adelu, advokatu iz Sarajeva, protiv izvršenika H.M, ..... bb, Grad Lukavac, radi naplate novčanog potraživanja, vsp. 2.870,00 KM, dana 05.09.2023. godine donio je  


Z A K LJ U Č A K   O   P R O D A J I


1. Određuje se drugo ročište za prodaju popisanih pokretnih stvari izvršenika za dan ponedeljak 02.10.2023. godine u 08,45 sati u prostorijama Općinskog suda u Lukavcu u sobi broj 2, a prodaja će se izvršiti putem usmenog javnog nadmetanja.

2.   Predmet javne prodaje su popisane pokretne stvari izvršenika popisane od službenog  
      lica ovog suda i to:
· TV plazma, crne boje, marke „Telefunken“, 32 inča, 1 komad - procijenjena vrijednost 200,00 KM
· Otvoreni regal sa komodom, bijele boje, dužine 2 metra, jedan komad – procijenjena vrijednost 300,00 KM
· Ugaona sećija sive boje, dužine 4 metra – procijenjena vrijednost 500,00 KM
· Stol za dnevni boravak, drveni, smeđe boje, 1 komad - procijenjena vrijednost 100,00 KM

3.   Kako se radi o drugom ročištu za javno nadmetanje, pokretna stvar koja je predmet 
      prodaje se može prodati bez ograničenja u pogledu iznosa njene cijene.

1. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom.

1. Sud će postupak obustaviti ako se stvari ne uspiju prodati na drugom ročištu. 

6.	Ovaj zaključak o prodaji objavit će se na oglasnoj tabli suda, a tražilac izvršenja ga  može objaviti i u javnim glasilima, o svome trošku.

								                                  SUDIJA
									                  Mirza Bašić  

Pouka o pravnom lijeku:
Protiv ovog zaključka nije dopušten pravni lijek.
